Filip Hrgović nije se uspio plasirali u finale olimpijskog turnira, izgubio je na bodove od Francuza Tonyja Yoke.

Iako je hrvatski boksač najavljivao pobjedu i kasnije pohod na zlato, to se nije dogodilo. U polufinalnom srazu bio je pomalo umoran, vidjelo se da nedostaje snage i brzine i nije pružio ono najbolje što zna i može. Yoka nije boksao spektakularno, ali je prema mišljenju sudaca bio aktivniji i sjelo mu je više izravnih udaraca.

Pustio je našeg boksača da napada, on se branio i sjajno kontrirao udarcima koji su često pogađali svoj cilj. Suci su na kraju njemu dali pobjedu, odluka nije bila jednoglasna već podijeljena.

No, bez obzira na ovaj poraz, Hrgović može biti zadovoljan kako je odradio ovaj turnir s kojega odlazi s brončanom medaljom oko vrata. Hrvatskoj je ovo prva bronca u Riju, a uz nju imamo pet zlata i dva srebra. Još nas očekuje i finale vaterpola protiv Srbije, a nade polažemo i u Blanku Vlašić u skoku u vis.

>>Damir Škaro: Hrgović već sada može ravnopravno na Klička i Furyja

>>Filip Hrgović: Ne smijem se vratiti u Dubravu bez zlata

Tijek borbe:

20:21 - Gotovo je, Filip Hrgović izgubio je odlukom sudaca

20:15 - Završila je i druga runda, Yoka je ponovno dobio rundu

20:11 - Gotova je prva runda, razmjenjivali su se udarci, ali Yoka je bio aktivniji pa su svi suci njemu dali prednost 10:9.

20.08 - Počelo je, Filip izgleda samouvjereno

20.07 - Boksači su u ringu, uskoro počinje meč...

20.05 - Sve je bliži početak polufinalnog meča između Hrgovića i Yoka